Праблему замацавання маладых спецыялістаў на першым рабочым месцы ўзняў старшыня прафсаюзнага камітэта супрацоўнікаў Віцебскага дзяржаўнага ордэна Дружбы народаў медыцынскага ўніверсітэта Аляксей Пагоцкі. Гаворачы аб медыцынскіх работніках, ён звярнуў увагу на неабходнасць максімальна хуткага вырашэння жыллёвага пытання маладых спецыялістаў. Прапанаваў пры выдачы крэдытаў на будаўніцтва жылля прадугледзець адтэрміноўку або змяншэнне выплат па крэдыце ў першыя два-тры гады.